ดิฉันอายุ48 ได้ตัดมดลูกออกทั้งหมด และตัดรังไข่ 1ข้าง (ตัดตอนอายุ44-45)อยากทราบว่าทำไมตอนมีเซ็กกับแฟนแล้วตกขาวมันออกมาเยอะ บางครั้งก็เยอะมากจนชุ่ม และจะออกมาทุกครั้ง เป็นสีขาวเหมือนแป้งเปียก มีกลิ่นเปรี้ยวนิดๆซึ่งเวลาปกติก็ไม่มีนะคะ แต่อาจจะมีบ้างเวลาใส่กางเกงรัดๆ ตอนออกกำลังกายขอบคุณค่ะ
สวัสดีค่ะ naazizaอาการตกขาวที่ออกมามาก อาจจะเป็นความผิดปกติ ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยการตัดมดลูกออก ก็จะยังเหลือบริเวณช่องคลอดอยู่ค่ะถ้าเป็นตกขาวสีขาวเป็นก้อนคล้ายแป้งเปียกน่าจะคล้ายกับเป็นเชื้อรามากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทานค่ะ